แฟนทานยาคุมวันแรก วันต่อมามีอาการเวียนหัวจนอ้วกในตอนเช้า มีอาการปวดท้อง มึนหัวตลอดทั้งวัน ปกติมั้ยครับ เมนมาแล้วประมาน 1 อาทิตย์
สวัสดีค่ะ อาการเวียนหัว มึหัว ปวดท้อง อาเจียน อาจเกิดจาก1. ผลข้างเคียงของยาคุมกำเนิด ซึ่งโดยทั่วไปอาการจะค่อยๆ ลดน้อยลงเมื่อทานต่อเนื่องไปซักระยะ2. อาหารเป็นพิษ มักมีอาการอาเจียนเป็นหลัก อาจทีท้องเสียร่วมด้วย3. ลำไสัอักเสบ แต่จะมีอาการท้องเสียร่วมด้วย4. เมารถ เมาเรือ5. มีความเครียด วิตกกังวล6. เป็นไข้หวัด หรือโรคติดเชื้ออื่นๆ แต่มักจะมีไข้ร่วมด้วยส่วนสาเหตุจากการตั้งครรภ์นั้นไม่น่าใช่ เนื่องจากมีประจำเดือนมาแล้วในเบื้องต้นให้รักษาตามอาการไปก่อน เช่น ทานยาแก้เวียนหัว เช่นdimenhydrinate เป็นต้น ดื่มน้ำมากๆ พักผ่อนให้เพียงพอ และควรทานยาคุมกำเนิดหลังทานอาหาร เพื่อลดอาการคลื่นไส้ อาเจียนและปวดท้องหากอาการไม่ดีขึ้นอาจลองพิจารณาหยุดทานยาคุมกำเนิด หากอาการยังไม่หายไป ควรไปพบแพทย์เพื่อหาสาเหตุและรักษาค่ะ